
ร่างร่างข้อบังคับ กพท. ฉบับที่ .. ว่าด้วยคุณสมบัติและสิทธิทำการของผู้ขออนุญาตเป็นผู้ประจำหน้าที่
นายช่างภาคพื้นดิน แก้ไขเพิ่มเติม (ฉบับที่ 2)
---------------------------------------------

[bookmark: _Hlk77102458]ประเด็นที่รับฟังความคิดเห็น
		1. กำหนดให้ยกเลิกความในข้อ 9 ของข้อบังคับของสำนักงานการบินพลเรือนแห่งประเทศไทย ฉบับที่ 25 ว่าด้วยคุณสมบัติและสิทธิทำการของผู้ขออนุญาตเป็นผู้ประจําหน้าที่นายช่างภาคพื้นดิน ให้ไว้ ณ วันที่ 29 พฤษภาคม พ.ศ. 2566 และให้ใช้ความใหม่ตามร่างข้อบังคับฉบับนี้แทน (ร่างข้อ 3)
		“ข้อ 9 ผู้ขออนุญาตเป็นผู้ประจำหน้าที่นายช่างภาคพื้นดินต้องมีความชำนาญในการทำงานเกี่ยวกับการบำรุงรักษาอากาศยานหรือส่วนประกอบของอากาศยานตามประเภทของใบอนุญาต ดังต่อไปนี้
		(1) ใบอนุญาตประเภท A ประเภท B1.2 ประเภท B1.4 และประเภท B3 จะต้องมีความชำนาญ ดังต่อไปนี้
		     (ก) มีความชำนาญในการทำงานเกี่ยวกับการบำรุงรักษาอากาศยานโดยปฏิบัติงานกับอากาศยานที่ยังคงปฏิบัติการจริงมาไม่น้อยกว่าสามปี หรือ
		    (ข) มีความชำนาญในการทำงานเกี่ยวกับการบำรุงรักษาอากาศยานโดยปฏิบัติงานกับอากาศยานที่ยังคงปฏิบัติการจริงมาไม่น้อยกว่าหนึ่งปี ในกรณีสำเร็จการศึกษาตามหลักสูตรนายช่างภาคพื้นดินทั้งภาคทฤษฎีและภาคปฏิบัติ (Basic Training Course) ที่ผู้อำนวยการรับรองจากสถาบันที่ผู้อำนวยการรับรอง
		(2) ใบอนุญาตประเภท B1.1 ประเภท B1.3 และประเภท B2 จะต้องมีความชำนาญ ดังต่อไปนี้
		    (ก) มีความชำนาญในการทำงานเกี่ยวกับการบำรุงรักษาอากาศยานโดยปฏิบัติงานกับอากาศยานที่ยังคงปฏิบัติการจริงมาไม่น้อยกว่าห้าปี หรือ
		    (ข) มีความชำนาญในการทำงานเกี่ยวกับการบำรุงรักษาอากาศยานโดยปฏิบัติงานกับอากาศยานที่ยังคงปฏิบัติการจริงมาไม่น้อยกว่าสองปี ในกรณีสำเร็จการศึกษาตามหลักสูตรนายช่างภาคพื้นดินทั้งภาคทฤษฎีและภาคปฏิบัติ (Basic Training Course) ที่ผู้อำนวยการรับรองจากสถาบันที่ผู้อำนวยการรับรอง
		(3) ใบอนุญาตประเภท B2L จะต้องมีความชำนาญ ดังต่อไปนี้
		    (ก) มีความชำนาญในการทำงานเกี่ยวกับการบำรุงรักษาอากาศยาน ซึ่งรวมถึงศักยทำการของระบบใดระบบหนึ่งอย่างน้อยหนึ่งระบบตามข้อ 12 (4) โดยปฏิบัติงานกับอากาศยานที่ยังคงปฏิบัติการจริงมาไม่น้อยกว่าสามปี หรือ
		    (ข) มีความชำนาญในการทำงานเกี่ยวกับการบำรุงรักษาอากาศยาน ซึ่งรวมถึงศักยทำการ
ของระบบใดระบบหนึ่งอย่างน้อยหนึ่งระบบตามข้อ 12 (4) โดยปฏิบัติงานกับอากาศยานที่ยังคงปฏิบัติการจริงมาไม่น้อยกว่าหนึ่งปี ในกรณีสำเร็จการศึกษาตามหลักสูตรนายช่างภาคพื้นดินทั้งภาคทฤษฎีและภาคปฏิบัติ (Basic Training Course) ที่ผู้อำนวยการรับรองจากสถาบันที่ผู้อำนวยการรับรอง ในกรณีการขอเพิ่มศักยทำการใหม่
ของระบบใหม่ ต้องมีความชำนาญในการทำงานเกี่ยวกับการบำรุงรักษาที่เกี่ยวข้องกับศักยทำการระบบใหม่
ที่ขอเพิ่มมาไม่น้อยกว่าสามเดือน
		(4) ใบอนุญาตประเภท L จะต้องมีความชำนาญ ดังต่อไปนี้
		    (ก) มีความชำนาญในการทำงานเกี่ยวกับการบำรุงรักษาอากาศยานโดยปฏิบัติงานกับอากาศยานที่ยังคงปฏิบัติการจริงมาไม่น้อยกว่าสองปี โดยครอบคลุมการซ่อมบำรุงรักษาประเภทย่อยที่เกี่ยวข้อง หรือ
		     (ข) มีความชำนาญในการทำงานเกี่ยวกับการบำรุงรักษาอากาศยานโดยปฏิบัติงานกับอากาศยานที่ยังคงปฏิบัติการจริงมาไม่น้อยกว่าหนึ่งปี โดยครอบคลุมการซ่อมบำรุงรักษาประเภทย่อยที่เกี่ยวข้อง 
		(5) ใบอนุญาตประเภท C ที่ออกให้สำหรับการบำรุงรักษาอากาศยานระดับสถานีหลักที่เป็นอากาศยานที่มีความซับซ้อน (Complex motor-powered aircraft) จะต้องมีความชำนาญ ดังต่อไปนี้


		    (ก) มีความชำนาญในการทำงานเกี่ยวกับการดำเนินการบำรุงรักษาอากาศยานที่มีความซับซ้อน (Complex motor-powered aircraft)  ตามสิทธิของใบอนุญาตประเภท B1.1 ประเภท B1.3 หรือประเภท B2 
ในฐานะพนักงานสนับสนุน (Support Staff) หรือทั้งในฐานะพนักงานสนับสนุน (Support Staff) และผู้รับรองงาน (Certifying Staff) ไม่น้อยกว่าสามปี กับหน่วยซ่อมที่ผู้อำนวยการรับรอง และต้องมีประสบการณ์เป็นพนักงานสนับสนุน (Support Staff) งานซ่อมบำรุงระดับสถานีหลัก (Base Maintenance Support Staff) ไม่น้อยกว่าสิบสองเดือน หรือ
		    (ข) มีความชำนาญในการทำงานเกี่ยวกับการบำรุงรักษาอากาศยานที่มีความซับซ้อน (Complex motor-powered aircraft)  ตามสิทธิของใบอนุญาตประเภท B1.2 ประเภท B1.4 หรือประเภท L5 
ในฐานะพนักงานสนับสนุน (Support Staff) หรือทั้งในฐานะพนักงานสนับสนุน (Support Staff) และผู้รับรองงาน (Certifying Staff) ไม่น้อยกว่าห้าปี กับหน่วยซ่อมที่ผู้อำนวยการรับรอง และต้องมีประสบการณ์เป็นพนักงานสนับสนุน (Support Staff) งานซ่อมบำรุงระดับสถานีหลัก (Base Maintenance Support Staff) ไม่น้อยกว่า
สิบสองเดือน หรือ
		    (ค) มีความชำนาญโดยสำเร็จการศึกษาระดับปริญญาตรีขึ้นไปในสาขาที่เกี่ยวข้อง และมีประสบการณ์การทำงานในสภาพแวดล้อมที่เกี่ยวกับการบำรุงรักษาอากาศยานไม่น้อยกว่าสามปี โดยครอบคลุมถึงการซ่อมบำรุงรักษาอากาศยาน รวมทั้งต้องมีประสบการณ์การซ่อมบำรุงระดับสถานีหลัก (Base Maintenance) 
กับอากาศยานที่มีความซับซ้อน (Complex motor-powered aircraft) และยังคงปฏิบัติการจริงไม่น้อยกว่าหกเดือน
		(6) ใบอนุญาตประเภท C ที่ออกให้สำหรับการบำรุงรักษาอากาศยานที่ไม่ใช่อากาศยานที่มี
ความซับซ้อน จะต้องมีความชำนาญ ดังต่อไปนี้
		    (ก) มีความชำนาญในการทำงานเกี่ยวกับการบำรุงรักษาอากาศยานที่ยังคงปฏิบัติการบินจริงตามสิทธิทำการใบอนุญาตประเภท B1 ประเภท B2 ประเภท B2L ประเภท B3 หรือประเภท L ในฐานะพนักงานสนับสนุน (Support Staff) หรือทั้งในฐานะพนักงานสนับสนุน (Support Staff) และผู้รับรองงาน (Certifying Staff) กับหน่วยซ่อมที่ผู้อำนวยการรับรองที่ดำเนินการบำรุงรักษาอากาศยานประเภทอื่นนอกจากอากาศยานที่มีความซับซ้อน (Complex motor-powered aircraft) มาไม่น้อยกว่าสามปี หรือทำหน้าที่เป็นพนักงานสนับสนุน (Support Staff) งานซ่อมบำรุงระดับสถานีหลัก (Base Maintenance) กับหน่วยซ่อมที่ผู้อำนวยการรับรองไม่น้อยกว่าหกเดือน หรือทั้งสองอย่างร่วมกัน
		    (ข) มีความชำนาญโดยสำเร็จการศึกษาระดับปริญญาตรีขึ้นไปในสาขาที่เกี่ยวข้อง และมีประสบการณ์การทำงานในสภาพแวดล้อมที่เกี่ยวกับการบำรุงรักษาอากาศยานไม่น้อยกว่าสามปี โดยครอบคลุมถึงการซ่อมบำรุงรักษาอากาศยาน รวมทั้งต้องมีประสบการณ์การซ่อมบำรุงระดับสถานีหลัก (Base Maintenance) 
ที่ไม่ใช่อากาศยานที่มีความซับซ้อนและยังคงปฏิบัติการจริง ไม่น้อยกว่าหกเดือน
		ทั้งนี้ การขยายสิทธิทำการของใบอนุญาตประเภท C จากประเภทอากาศยานที่ไม่ใช่อากาศยาน
ที่มีความซับซ้อน เป็นอากาศยานที่มีความซับซ้อน (Complex motor-powered aircraft) ต้องมีความชำนาญ
ในการทำงานตามสิทธิของใบอนุญาตประเภท B1.1 B1.2 B1.3 B1.4 B2 หรือ L5 ในฐานะพนักงานสนับสนุน (Support Staff) หรือทั้งในฐานะพนักงานสนับสนุน (Support Staff) และผู้รับรองงาน (Certifying Staff) กับหน่วยซ่อมที่ผู้อำนวยการรับรองที่ดำเนินการบำรุงรักษาอากาศยานที่มีความซับซ้อน (Complex motor-powered aircraft) และยังคงปฏิบัติการจริงมาไม่น้อยกว่าสองปี และเป็นพนักงานสนับสนุนงาน (Support Staff) ซ่อมบำรุงระดับฐาน (Base Maintenance Support Staff) ไม่น้อยกว่าหกเดือน หรือกรณีผู้ถือใบอนุญาตประเภท C ที่มีความชำนาญโดยสำเร็จการศึกษาระดับปริญญาตรีขึ้นไป ต้องมีประสบการณ์ทำงานในการบำรุงรักษาอากาศยาน
ไม่น้อยกว่าสองปี โดยปฏิบัติงานในการบำรุงรักษาอากาศยาน รวมทั้งต้องปฏิบัติงานซ่อมบำรุงระดับสถานีหลัก (Base Maintenance) กับ(Complex motor-powered aircraft) และยังคงปฏิบัติการจริงไม่น้อยกว่าสามเดือน”

		2. กำหนดเพิ่มเติมข้อ 10/1 ในข้อบังคับของสำนักงานการบินพลเรือนแห่งประเทศไทย ฉบับที่ 25 
ว่าด้วยคุณสมบัติและสิทธิทำการของผู้ขออนุญาตเป็นผู้ประจําหน้าที่นายช่างภาคพื้นดิน ให้ไว้ ณ วันที่ 29 พฤษภาคม พ.ศ. 2566 โดยมีความดังต่อไปนี้ (ร่างข้อ 4)
		“ข้อ 10/1 ผู้ถือใบอนุญาตผู้ประจำหน้าที่นายช่างภาคพื้นดินที่จะขอมีศักยทำการอากาศยานเฉพาะแบบ (Type Rating) สำหรับประเภทอากาศยานที่ควบคุมการบินจากระยะไกล (RPAS) จะต้องมีความชำนาญโดยสำเร็จการศึกษาตามหลักสูตรสมรรถนะ (Competency - Based Training) สำหรับศักยทำการอากาศยานเฉพาะแบบ ประเภทอากาศยานที่ควบคุมการบินจากระยะไกล (RPAS) ที่ผู้อำนวยการรับรองจากสถาบันที่ผู้อำนวยการรับรอง”

		3. กำหนดให้ยกเลิกความในข้อ 11 ของข้อบังคับของสำนักงานการบินพลเรือนแห่งประเทศไทย ฉบับที่ 25 ว่าด้วยคุณสมบัติและสิทธิทำการของผู้ขออนุญาตเป็นผู้ประจําหน้าที่นายช่างภาคพื้นดิน ให้ไว้ ณ วันที่ 29 พฤษภาคม พ.ศ. 2566 และให้ใช้ความใหม่ตามร่างข้อบังคับฉบับนี้แทน (ร่างข้อ 5)
		“ข้อ 11 ผู้ขอใบอนุญาตผู้ประจำหน้าที่นายช่างภาคพื้นดินและผู้ขอมีศักยทำการอากาศยาน
เฉพาะแบบ (Type Rating) จะต้องแสดงให้เห็นว่ามีความชำนาญตามประเภทของใบอนุญาตหรือศักยทำการ
ที่ขอในการปฏิบัติหน้าที่ตามสิทธิทำการที่จะได้รับ โดยผ่านการทดสอบภาคปฏิบัติ (Practical Assessment) ตามหลักเกณฑ์และวิธีการที่ผู้อำนวยการกำหนด  
		ผู้ขอมีศักยทำการอากาศยานเฉพาะแบบ (Type Rating) ที่สำเร็จการศึกษาและผ่านการประเมินผลตามหลักสูตรศักยทำการอากาศยานเฉพาะแบบที่ผู้อำนวยการรับรองได้รับการยกเว้นไม่ต้องผ่านการทดสอบภาคปฏิบัติ (Practical Assessment) ตามวรรคหนึ่ง”

		4. กำหนดให้ยกเลิกความในข้อ 13 ของข้อบังคับของสำนักงานการบินพลเรือนแห่งประเทศไทย ฉบับที่ 25 ว่าด้วยคุณสมบัติและสิทธิทำการของผู้ขออนุญาตเป็นผู้ประจําหน้าที่นายช่างภาคพื้นดิน ให้ไว้ ณ วันที่ 29 พฤษภาคม พ.ศ. 2566 และให้ใช้ความใหม่ตามร่างข้อบังคับฉบับนี้แทน (ร่างข้อ 6)
		“ข้อ 13 ผู้ถือใบอนุญาตผู้ประจําหน้าที่นายช่างภาคพื้นดินจะสามารถใช้สิทธิทําการตามข้อ 12 ได้ก็ต่อเมื่อ 

		(1) ปฏิบัติตามข้อกําหนดเพื่อดํารงไว้ซึ่งความต่อเนื่องของความสมควรเดินอากาศและข้อกําหนดของหน่วยซ่อมที่ผู้อํานวยการรับรอง 
		(2) ภายในกำหนดเวลายี่สิบสี่เดือนที่ผ่านมา ผู้ถือใบอนุญาตต้องมีประสบการณ์ในการบำรุงรักษาหรือการบริการตามวาระกับอากาศยานหรือส่วนประกอบของอากาศยานตามสิทธิที่ได้รับเป็นเวลาไม่น้อยกว่าหกเดือน หรือแสดงให้เห็นได้ว่ายังคงมีคุณสมบัติตามที่กำหนดไว้ในการได้รับใบอนุญาตผู้ประจำหน้าที่นายช่างภาคพื้นดิน 
ในกรณีที่ผู้ถือใบอนุญาตไม่มีประสบการณ์ที่กำหนดไว้ข้างต้น ผู้ถือใบอนุญาตจะกลับมาใช้สิทธิทำการได้ต่อเมื่อดำเนินการอย่างใดอย่างหนึ่ง ดังต่อไปนี้ 
		    (ก) ปฏิบัติงานบำรุงรักษาหรือการบริการตามวาระเพิ่มเติมเป็นระยะเวลาหกเดือน ภายใต้การควบคุมดูแลของผู้ถือใบอนุญาตผู้ประจำหน้าที่นายช่างภาคพื้นดินที่ยังคงสิทธิทำการ หรือ     
		    (ข) แสดงให้เห็นได้ว่ามีความชำนาญตามประเภทของใบอนุญาตหรือศักยทำการที่ถืออยู่ 
โดยผ่านการฝึกอบรมและการประเมินความรู้และทักษะจากหลักสูตรที่ผู้อำนวยการเห็นชอบ
		(3) ผู้ถือใบอนุญาตจะต้องมีความรู้ความสามารถเพียงพอที่จะรับรองการบํารุงรักษาตาม
แบบอากาศยานที่เกี่ยวข้อง 
		(4) ผู้ถือใบอนุญาตต้องมีความสามารถในการอ่าน เขียน และสื่อสารภาษาอังกฤษในระดับ
ที่มีความเข้าใจด้านเอกสารอ้างอิงทางเทคนิคและกระบวนการขั้นตอนที่จําเป็นในการสนับสนุนสําหรับ
การรับรองการบํารุงรักษาอย่างเป็นลายลักษณ์อักษร 
		(5) ในขณะปฏิบัติหน้าที่ ผู้ถือใบอนุญาตต้องไม่ตกอยู่ภายใต้สารออกฤทธิ์ต่อจิตประสาท 
ได้แก่ แอลกอฮอล์ ฝิ่น กัญชา ยากดประสาท ยานอนหลับ โคเคน สารกระตุ้นด้านจิตประสาทตัวอื่น สารที่ทําให้เกิดภาพหลอน และสารระเหย แต่ไม่รวมถึงกาแฟและบุหรี่”

 ควรแก้ไข (กรุณาเสนอหลักการและ/หรือเสนอถ้อยคำประกอบที่ประสงค์จะให้แก้ไข)
..............................................................................................................................................................................
.............................................................................................................................................................................. ..............................................................................................................................................................................

		5. กำหนดให้ยกเลิกความในข้อ 16 ของข้อบังคับของสำนักงานการบินพลเรือนแห่งประเทศไทย ฉบับที่ 25 ว่าด้วยคุณสมบัติและสิทธิทำการของผู้ขออนุญาตเป็นผู้ประจําหน้าที่นายช่างภาคพื้นดิน ให้ไว้ ณ วันที่ 29 พฤษภาคม พ.ศ. 2566 แก้ไขเพิ่มเติมโดยข้อบังคับของสำนักงานการบินพลเรือนแห่งประเทศไทย 

ฉบับที่ 35 ว่าด้วยคุณสมบัติและสิทธิทำการของผู้ขออนุญาตเป็นผู้ประจําหน้าที่นายช่างภาคพื้นดิน ให้ไว้ ณ วันที่ 8 พฤษภาคม พ.ศ. 2568 และให้ใช้ความใหม่ตามร่างข้อบังคับฉบับนี้แทน (ร่างข้อ 7)
		“ข้อ 16 บรรดาผู้ที่ได้รับใบอนุญาตผู้ประจำหน้าที่นายช่างภาคพื้นดินอยู่ก่อนวันที่ข้อบังคับฉบับนี้มีผลใช้บังคับให้มาทำการเทียบโอน (Conversion) คุณสมบัติให้เป็นไปตามคุณสมบัติในเรื่องความรู้
และความชำนาญตามที่กำหนดไว้ในข้อบังคับนี้ ภายในวันที่ 2 ธันวาคม 2572 ทั้งนี้ การเทียบโอนให้เป็นไปตามหลักเกณฑ์และวิธีการที่ผู้อำนวยการกำหนด
		ผูถือใบอนุญาตผูประจําหนาที่นายช่างภาคพื้นดินที่ไมมาดําเนินการขอเทียบโอน (Conversion) ภายในระยะเวลาที่กําหนดตามวรรคหนึ่ง จะสามารถใชสิทธิทําการตามศักยทําการที่มีอยู่ไดจนถึงวันที่ใบอนุญาต
ผู้ประจำหน้าที่นั้นหมดอายุแต่ไม่เกินวันที่ 2 ธันวาคม 2572 และไม่สามารถปฏิบัติหน้าที่ตามสิทธิทำการ
ในใบอนุญาตผู้ประจำหน้าที่นั้นได้จนกว่าจะดำเนินการเทียบโอน (Conversion) ตามข้อกำหนดนี้”

 ควรแก้ไข (กรุณาเสนอหลักการและ/หรือเสนอถ้อยคำประกอบที่ประสงค์จะให้แก้ไข)

6. กำหนดให้ยกเลิกความในข้อ 18 ของข้อบังคับของสำนักงานการบินพลเรือนแห่งประเทศไทย ฉบับที่ 25 ว่าด้วยคุณสมบัติและสิทธิทำการของผู้ขออนุญาตเป็นผู้ประจําหน้าที่นายช่างภาคพื้นดิน ให้ไว้ ณ วันที่ 29 พฤษภาคม พ.ศ. 2566 และให้ใช้ความใหม่ตามร่างข้อบังคับฉบับนี้แทน (ร่างข้อ 8)
“ข้อ 18 ผู้ที่สำเร็จการศึกษา หรือผู้ที่กำลังศึกษาหรือฝึกอบรมในหลักสูตรนายช่างภาคพื้นดิน
ที่ได้รับการรับรองจากผู้อำนวยการก่อนวันที่ 3 ธันวาคม 2566 หากหลักสูตรดังกล่าวได้รับการรับรองใหม่ 
(Re - Certify) จากผู้อำนวยการหลังจากวันที่ข้อบังคับฉบับนี้มีผลใช้บังคับ และผู้นั้นได้สำเร็จการศึกษา
หรือการฝึกอบรมตามหลักสูตรดังกล่าว ให้ถือว่าเป็นผู้มีคุณสมบัติในเรื่องความรู้และความชำนาญตามข้อบังคับฉบับนี้ และจะต้องมีความชำนาญในการทำงานเกี่ยวกับการบำรุงรักษาอากาศยานตามระยะเวลาที่กำหนดตามประเภทของใบอนุญาตที่กำหนดไว้ในข้อ 9 ก่อน จึงจะสามารถยื่นขอรับใบอนุญาตผู้ประจำหน้าที่นายช่างภาคพื้นดินตามข้อบังคับฉบับนี้ได้”

ความคิดเห็นอื่น
......................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

ชื่อ-สกุล..........................................................
หน่วยงาน/องค์กร/บริษัทฯ.................................................................

